# Gèra e Belesten

Gèra e Belesten (Gère-Bélesten en francés) qu'ei ua comuna aussalesa de Bearn administrada peu departament deus Pirenèus Atlantics de la region de Navèra Aquitània, ancianament d'Aquitània.

## Toponimia
### Belesten

La prononciacion qu'ei [beles'ten]. Las fòrmas ancianas que son Belesten en 1328, Velesten en 1385, Belesten (mapa de Cassini, a la fin deu sègle XVIIIau).
Dauzat (citat per Miquèu Grosclaude) ditz pas arren sus Belesten, mès qu'explica los diferents Bèlestar per l'adjectiu bel (bèth) e lo vèrbe estar, dab un sens globau de « bèra situacion ».
Segon Miquèu Grosclaude, cau pas associar Belesten e Belestar e imaginar un bèl estent. Que i a totun un patronime Bélesta qui sembla d'origina aussalesa e present mei que mei a Biost; i a ua relacion ? Lo nom que demòra escur.

### Gèra

La prononciacion qu'ei ['gèro] (grafia de Grosclaude dab un g dur; lo còdi fonetic de l'autor, p. 34, que defineish g com « g dur »; compréner benlhèu ['jɛrɔ]). Jacques Boisgontier, dens la soa recension deu Dictionnaire toponymique des communes du Béarn que senhala l'error.
Las fòrmas ancianas que son Jera en 1154, Yere en 1270, Gere en 1328, Gera en 1538, Gere en 1606, Gere e Belestin en 1675, Gere (mapa de Cassini, a la fin deu sègle XVIIIau).
Dauzat qu'explica Gèra per l'arrasic preindoeuropèa *gar, « ròc ».
Segon Miquèu Grosclaude, Dauzat sabèva pas que gèra es un mot plan coneishut en Bearn, qui a lo sens de « susfàcia erbosa; granja e erbatge aus entorns »; mès, aqueth mot que vien benlhèu de *gar. Probablament, lo nom comun qu'ei l'explicacion deu toponime.

## Administracion

Lista deus cònsols successius :
| Periòde | Periòde | Identitat |
| 2020 | 2026 | Yves Maysounabe |
| març de 2001 | 2020 | Michel Masonnave |
| junh de 1995 ? | 2001 | Pierre Pardou |
| | 1995 ? | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 207, totala: 211 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 411 | 440 | 442 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 442 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 357 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 275 | | | | Cercar | 166 | 159 | 158 | 162 165 |
| 2009 | 2010 |
| 162 165 | 174 178 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas deus Pirenèus Atlantics

## Nòtas

* ↑ Michel Grosclaude, Dictionnaire toponymique des communes du Béarn, Escòla Gaston Febus, 1991, p. 139-143
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 139
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 48, a Balesta
* ↑ https://www.persee.fr/doc/onoma_0755-7752_1992_num_19_1_1146_t1_0264_0000_2
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 142-143
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 316, a 2. Ger
* Portau de Bearn